《上巳日西涧独游》
明代·释宗泐

三月三日天气好，西峰独往成幽寻。黄鸟交交柳烟重，斑鸠幽幽桑雨深。

草花已满古石路，涧水乱穿修竹林。寄语兰亭脩褉客，吾将此地为山阴。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。